title: Az Európai Parlament és a Tanács 2008/27/EK irányelve ( 2008. március 11. ) a géntechnológiával módosított szervezetek környezetbe történő szándékos kibocsátásáról szóló 2001/18/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

text:
               20.3.2008

               HU

               Az Európai Unió Hivatalos Lapja

               L 81/45

      AZ EURÓPAI PARLAMENT ÉS A TANÁCS 2008/27/EK IRÁNYELVE

   (2008. március 11.)
   a géntechnológiával módosított szervezetek környezetbe történő szándékos kibocsátásáról szóló 2001/18/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   a Szerződés 251. cikkében megállapított eljárással összhangban (2),
   mivel:

               (1)

               A 2001/18/EK európai parlamenti és tanácsi irányelv (3) előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (4) összhangban kell elfogadni.

               (2)

               Az 1999/468/EK határozatot módosító 2006/512/EK határozat bevezette az ellenőrzéssel történő szabályozási bizottsági eljárást azon általános hatályú intézkedések elfogadására vonatkozóan, amelyek a Szerződés 251. cikkében említett eljárással összhangban elfogadott alap jogi aktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.

               (3)

               Az Európai Parlament, a Tanács és a Bizottság 2006/512/EK határozatról szóló nyilatkozatának (5) megfelelően, az ellenőrzéssel történő szabályozási bizottsági eljárásnak a Szerződés 251. cikkében említett eljárással összhangban elfogadott, már hatályban lévő jogi aktusokra történő alkalmazása érdekében ezeket a jogi aktusokat az alkalmazandó eljárásoknak megfelelően ki kell igazítani.

               (4)

               A Bizottságot fel kell hatalmazni különösen arra, hogy elfogadja a 2001/18/EK irányelv végrehajtásához szükséges intézkedéseket. Az említett intézkedések célja, hogy kiigazítsanak egyes mellékleteket, megállapítsák a bejelentési kritériumokat és meghatározzák az alsó határértékeket. Mivel a fenti intézkedések általános hatályúak és a 2001/18/EK irányelv nem alapvető fontosságú elemeinek módosítására irányulnak, beleértve annak új, nem alapvető fontosságú elemekkel történő kiegészítését, azokat az 1999/468/EK határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.

               (5)

               A 2001/18/EK irányelvet ezért ennek megfelelően módosítani kell.

               (6)

               Mivel ezen irányelvnek a 2001/18/EK irányelven tett módosításai technikai jellegűek, és csak a bizottsági eljárást érintik, azokat a tagállamoknak nem kell átültetniük. Ezért e célból nem kell rendelkezéseket megállapítani,

         ELFOGADTA EZT AZ IRÁNYELVET:
   1. cikk
   Módosítások
   A 2001/18/EK irányelv a következőképpen módosul:

               1.

               A 16. cikk (2) és (3) bekezdése helyébe a következő szöveg lép:
               „(2)   Meg kell állapítani az (1) bekezdésben említett feltételeket és információs követelményeket, valamint a dokumentáció összefoglalásához szükséges valamennyi megfelelő követelményt. Az ezen irányelv nem alapvető fontosságú elemeinek kiegészítéssel történő módosítására irányuló intézkedéseket a megfelelő tudományos bizottsággal való konzultációt követően a 30. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni. A feltételeknek és az információs követelményeknek biztosítaniuk kell az emberi egészség és a környezet magas szintű biztonságát, továbbá az ilyen biztonságról rendelkezésre álló tudományos bizonyítékokon, illetve a hasonló GMO-k kibocsátása során nyert tapasztalatokból fakadó bizonyítékokon kell alapulniuk.
               A 13. cikk (2) bekezdésében előírt követelmények helyébe az első albekezdéssel összhangban elfogadottak lépnek, továbbá a 13. cikk (3), (4), (5) és (6) bekezdésében, valamint a 14. és 15. cikkben meghatározott eljárást kell alkalmazni.
               (3)   Mielőtt az (1) bekezdésben említett feltételek és információs követelmények meghatározását a 30. cikk (3) bekezdésében említett ellenőrzéssel történő szabályozási bizottsági eljárás szerint kezdeményezik, a Bizottság a javaslatot a nyilvánosság számára hozzáférhetővé teszi. A nyilvánosság 60 napig teheti meg észrevételeit a Bizottság számára. A Bizottság valamennyi ilyen észrevételt annak elemzésével együtt továbbít a 30. cikkben előírtak szerint létrehozott bizottsághoz.”

               2.

               A 21. cikk (2) bekezdése helyébe a következő szöveg lép:
               „(2)   Azon termékek esetében, amelyekben az engedélyezett GMO-k esetleges vagy technikailag elkerülhetetlen nyomai nem zárhatók ki, olyan alsó határértéket lehet megállapítani, amely alatt ezeket a termékeket nem kell az (1) bekezdésben foglaltak szerint címkézni.
               Meg kell állapítani az adott termékre vonatkozó határértékeket. Az ezen irányelv nem alapvető fontosságú elemeinek kiegészítéssel történő módosítására irányuló intézkedéseket a 30. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

               3.

               A 21. cikk (3) bekezdése helyébe a következő szöveg lép:
               „(3)   A közvetlen feldolgozásra szánt termékek esetében az (1) bekezdés nem vonatkozik az engedélyezett GMO-k azon nyomaira, amelyek aránya 0,9 %, vagy alacsonyabb küszöbértéket nem meghaladó érték, feltéve hogy e nyomok véletlenek vagy technikailag elkerülhetetlenek.
               Meg lehet állapítani az első albekezdésben említett határértékeket. Az ezen irányelv nem alapvető fontosságú elemeinek kiegészítéssel történő módosítására irányuló intézkedést a 30. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

               4.

               A 23. cikk (2) bekezdése helyébe a következő szöveg lép:
               „(2)   A tagállamok által átadott információ kézhezvételétől számított 60 napon belül döntést kell hozni a tagállami intézkedésről a 30. cikk (2) bekezdésében említett szabályozási bizottsági eljárásnak megfelelően. A 60 napos időtartam számításakor nem kell beszámítani azt az időtartamot, amely alatt a Bizottság a bejelentőtől esetlegesen kért további információra vagy annak/azoknak a tudományos bizottság(ok)nak a véleményére vár, amely(ek) véleményét kérte. Az az időtartam, amely alatt a Bizottság a véleményező tudományos bizottság(ok) véleményére vár, nem haladhatja meg a 60 napot.
               Hasonlóképpen nem kell beszámítani azt az időtartamot, amely alatt a Tanács a 30. cikk (2) bekezdésében említett szabályozási bizottsági eljárással összhangban intézkedik.”

               5.

               A 26. cikk (2) bekezdése helyébe a következő szöveg lép:
               „(2)   Az (1) bekezdés alkalmazásának feltételeit úgy kell meghatározni, hogy azok ne ismételjék meg és ne kerüljenek ellentmondásba a meglévő közösségi jogszabályokban megállapított címkézési előírásokkal. Az ezen irányelv nem alapvető fontosságú elemeinek kiegészítéssel történő módosítására irányuló ezen intézkedéseket a 30. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni. Ennek során adott esetben figyelembe kell venni a tagállamok által a közösségi jogszabályoknak megfelelően hozott, címkézésre vonatkozó rendelkezéseket.”

               6.

               A 27. cikk helyébe a következő szöveg lép:
               „27. cikk
               A mellékletek műszaki fejlődéshez való igazítása
               A II. melléklet C. és D. szakaszának, a III–VI. mellékletnek és a VII. melléklet C. szakaszának az ezen irányelv nem alapvető fontosságú elemeinek módosítására irányuló, műszaki fejlődéshez történő hozzáigazítását a 30. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

               7.

               A 30. cikk (3) bekezdése helyébe a következő szöveg lép:
               „(3)   Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését, valamint 7. cikkét kell alkalmazni, 8. cikkének rendelkezéseire is figyelemmel.”

               8.

               A II. melléklet első bekezdése helyébe a következő szöveg lép:
               „E melléklet általánosságban írja le az elérendő célokat, a figyelembe veendő alapelveket valamint a 4. és a 13. cikkben említett környezeti kockázatértékelés (k.k.é.) követendő általános alapelveit és módszertanát. E melléklet végrehajtásának és értelmezésének megkönnyítése céljából technikai útmutatások dolgozhatók ki a 30. cikk (2) bekezdésében említett szabályozási bizottsági eljárással összhangban.”

               9.

               A IV. melléklet bevezető része helyébe a következő szöveg lép:
               „E melléklet általánosságban írja le azokat a kiegészítő információkat, amelyeket meg kell adni a forgalomba hozatali bejelentések esetén, illetve egyéb információkat a forgalomba hozandó, termékként vagy termékekben megjelenő GMO-kra és a 2. cikk (4) bekezdése második albekezdésének értelmében mentesített GMO-kra vonatkozó címkézési követelményekről. A melléklet végrehajtásának és értelmezésének megkönnyítése céljából technikai útmutatások dolgozhatók ki – többek között egy termék használati módjának leírásával – a 30. cikk (2) bekezdésében említett szabályozási bizottsági eljárással összhangban. A mentesülő szervezetek számára a 26. cikkben előírt címkézési követelmények a felhasználásra vonatkozó megfelelő ajánlások és korlátozások útján teljesítendők.”

               10.

               A VII. melléklet első és második bekezdése helyébe a következő szöveg lép:
               „E melléklet általánosságban írja le az elérendő célokat és a 13. cikk (2) bekezdésében, a 19. cikk (3) bekezdésében és a 20. cikkben említett felügyeleti terv megtervezésekor követendő általános alapelveket. A melléklet végrehajtásának és értelmezésének megkönnyítése céljából technikai útmutatások dolgozhatók ki a 30. cikk (2) bekezdésében említett szabályozási bizottsági eljárással összhangban.”

         2. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő napon lép hatályba.
   3. cikk
   Címzettek
   Ennek az irányelvnek a tagállamok a címzettjei.

      Kelt Strasbourgban, 2008. március 11-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J. LENARČIČ

      (1)  HL C 161., 2007.7.13., 45. o.

      (2)  Az Európai Parlament 2007. november 14-i véleménye (a Hivatalos Lapban még nem tették közzé) és a Tanács 2008. március 3-i határozata.

      (3)  HL L 106., 2001.4.17., 1. o. Az 1830/2003/EK rendelettel (HL L 268., 2003.10.18., 24. o.) módosított irányelv.

      (4)  HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.

      (5)  HL C 255., 2006.10.21., 1. o.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
Fontos jogi nyilatkozat

|

31971L0162

Hivatalos Lap L 087 , 17/04/1971 o. 0024 - 0028 dán különkiadás sorozat I fejezet 1971(I) o. 0209  angol különkiadás sorozat I fejezet 1971(I) o. 0232  görög különkiadás: fejezet 03 kötet 6 o. 0176  spanyol különkiadás fejezet 03 kötet 4 o. 0171  portugál különkiadás fejezet 03 kötet 4 o. 0171  finn különkiadás fejezet 3 kötet 3 o. 0182  svéd különkiadás fejezet 3 kötet 3 o. 0182

		A Tanács irányelve(1971. március 30.)a cukorrépa-vetőmag, a takarmánynövény-vetőmagok, a gabonavetőmagok és a vetőburgonya forgalmazásáról szóló 1966. június 14-i, az olaj- és rostnövények vetőmagjának forgalmazásáról szóló 1969. június 30-i, valamint a zöldségvetőmag forgalmazásáról szóló 1970. szeptember 29-i irányelv módosításáról(71/162/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére,mivel az alábbi preambulumbekezdésekben részletezett okok miatt célszerű módosítani az 1969. február 18-i irányelvvel [2] módosított, a cukorrépa-vetőmag forgalmazásáról [3] szóló, az 1969. február 18-i irányelvvel [4] módosított, a takarmánynövény-vetőmagok forgalmazásáról [5] szóló, az 1969. február 18-i irányelvvel [6] módosított, a gabonavetőmagok forgalmazásáról [7] szóló, valamint az 1969. február 18-i irányelvvel [8] módosított, a vetőburgonya forgalmazásáról [9] szóló, 1966. június 14-i tanácsi irányelvek, az olaj- és rostnövények vetőmagjának forgalmazásáról [10] szóló, 1969. június 30-i irányelv és a zöldségvetőmag forgalmazásáról [11] szóló, 1970. szeptember 29-i irányelv bizonyos rendelkezéseit;mivel az 1970. szeptember 29-i tanácsi irányelv [12] meghatározta a mezőgazdasági növényfajok közös fajtajegyzékét;mivel gyorsított eljárással lehetővé kell tenni a mellékletek alapvetően technikai jellegű módosítását;mivel a jövőben szükség van az öntapadós címkék használatának engedélyezésére;mivel ki kell terjeszteni az összehasonlító vizsgálatokra vonatkozó rendelkezéseket;mivel célszerű tovább bontani a takarmánynövények bizonyos nemzetségeit a mezőgazdaság szempontjából legfontosabb fajokra, és módosítani bizonyos technikai rendelkezéseket;mivel az olaj- és rostnövények vetőmagja esetében a ricinus és a szezám fajokat nem szükséges az irányelv hatálya alatt tartani; mivel másfelől célszerű bizonyos rendelkezéseket megállapítani az egylakiak tekintetében,ELFOGADTA EZT AZ IRÁNYELVET:1. cikkA cukorrépa-vetőmag forgalmazásáról szóló, 1966. június 14-i irányelv a következőképpen módosul:1. A 6. cikk helyébe a következő szöveg lép:"A tagállamok előírják, hogy a genealógiai komponensek szükséges leírását a nemesítő kérésre bizalmasan kezeljék.";2. A 11. cikk (1) bekezdésének a) pontja a"minősített vetőmag esetén;"szavak után a következő szöveggel egészül ki:"engedélyezni kell az öntapadós címkék használatát; ezek hivatalos záró eszközként is használhatók;"3. A 16. cikk (2) bekezdésének utolsó mondatában megadott dátum helyébe 1972. július 1. lép.4. A 20. cikk (1) bekezdése helyébe a következő szöveg lép:"(1) Közösségi összehasonlító vizsgálatokat kell elvégezni a Közösségen belül az ellenőrző mintavétel során vett minősített cukorrépa-vetőmag minták utólagos ellenőrzésére. Az utólagos ellenőrző vizsgálatok során ellenőrizni lehet, hogy a követelmények, amelyeknek a vetőmagnak meg kell felelni, kielégítők-e. A vizsgálatok lebonyolításával kapcsolatos intézkedéseket és ezek eredményeit be kell nyújtani a 21. cikkben említett bizottsághoz.";5. A 21. cikk után a következő cikkel egészül ki:"21a. cikkA Bizottság javaslatára és a mindenkori tudományos és műszaki ismeretek fényében a Tanács elfogadja a mellékletek módosításait."2. cikkA takarmánynövény-vetőmagok forgalmazásáról szóló, 1966. június 14-i irányelv a következőképpen módosul:1. A 2. cikk (1) bekezdése A. szakaszának a) pontjában az"Agrostis spec. | Tippan fajok" |szavak helyébe a következő szöveg lép:"Agrostis canina L. ssp. canina Hwd. | Ebtippan |Agrostis gigantea Roth | Óriás tippan |Agrostis stolonifera L. | Fehér tippan |Agrostis tenuis Silbth. | Cérnatippan." |2. A 2. cikk (1) bekezdése A. szakaszának a) pontjában a"Lolium spec. | Vadócfélék" |szavak helyébe a következő szöveg lép:"Lolium multiflorum Lam. | Olaszperje |Lolium perenne L. | Angolperje |Lolium x hybridum Hausskn. | Hibrid perje." |3. A 2. cikk (1) bekezdése A. szakaszának a) pontjában a"Poa spec. | Perje fajok" |szavak helyébe a következő szöveg lép:"Poa annua L. | Egynyári perje |Poa nemoralis L. | Ligeti perje |Poa palustris L. | Mocsári perje |Poa pratensis L. | Réti perje |Poa trivialis L. | Sovány perje." |4. A 2. cikk (1) bekezdése A. szakaszának a) pontjában a"Lupinus spec., kivéve Lupinus perennis L. | Csillagfürt fajok, kivéve az évelő csillagfürt" |szavak helyébe a következő szöveg lép:"Lupinus albus L. | Fehér csillagfürt |Lupinus angustifolius L. | Keskenylevelű csillagfürt |Lupinus luteus L. | Sárga csillagfürt." |5. A 2. cikk (1) bekezdése A. szakaszának a) pontjában a"Vicia spec., kivéve Vicia faba major L. | Bükköny fajok, kivéve disznóbab" |szavak helyébe a következő szöveg lép:"Vicia faba L. ssp. faba var. equina Pers. | Lóbab |Vicia faba L. var. minor (Peterm.) bull. | Disznóbab |Vicia pannonica Crantz | Pannon bükköny |Vicia sativa L. | Takarmánybükköny |Vicia villosa Roth | Szöszös bükköny." |6. A 3. cikk (1) bekezdésében a"Lolium spec." |szavak helyébe a következő szöveg lép:"Lolium multiflorum Lam. |Lolium perenne L. |Lolium x hybridum Hausskn." |7. A 6. cikk helyébe a következő szöveg lép:"A tagállamok előírják, hogy a genealógiai komponensek szükséges leírását a nemesítő kérésre bizalmasan kezeljék.";8. A 10. cikk (1) bekezdésének a) pontja a"kereskedelmi vetőmag esetén;"szavak után a következő szöveggel egészül ki:"engedélyezni kell az öntapadós címkék használatát; ezek hivatalos záró eszközként is használhatók;";9. A 16. cikk (2) bekezdésének utolsó mondatában megadott dátum helyébe 1972. július 1. lép.10. A 20. cikk (1) bekezdése helyébe a következő szöveg lép:"(1) Közösségi összehasonlító vizsgálatokat kell végezni a Közösségen belül az elit vetőmag-mintáknak a hibrid, illetve a szintetikus fajták kivételével, valamint az ellenőrző mintavétel során vett minősített takarmánynövény-vetőmag mintáknak az utólagos ellenőrzésére. Az utólagos ellenőrző vizsgálatok során ellenőrizni lehet, hogy a követelmények, amelyeknek a vetőmagnak meg kell felelni, kielégítők-e. A vizsgálatok lebonyolításával kapcsolatos intézkedéseket és ezek eredményeit be kell nyújtani a 21. cikkben említett bizottsághoz.";11. A 21. cikk után a következő cikkel egészül ki:"21a. cikkA Bizottság javaslatára és a mindenkori tudományos és műszaki ismeretek fényében a Tanács elfogadja a mellékletek módosításait.";12. A II. melléklet I. részének 3. A. a) pontjában az "Agrostis alba" szavak helyébe az "Agrostis gigantea Roth." szavak lépnek, továbbá a "Lolium multiflorum spec." szavak helyébe "Lolium multiflorum Lam." szavak lépnek.13. A II. melléklet I. részének 3. A. b) pontjában a Hedysarum coronarium L. maximális gyommagtartalmát jelző "0,1" szám helyébe az "1,5" szám lép.14. A II. melléklet I. részének 3. B. pontja a következő szöveggel egészül ki:"f) A Rumex obtusifolius és a Rumex crispus magjainak száma 5 grammos mintában nem haladhatja meg a 2 db-ot.";15. A II. melléklet I. részének 3. C. a) pontja helyébe a következő szöveg lép:"a) Az eltérő színű magok darabszázaléka keskenylevelű csillagfürt esetén nem haladhatja meg a 2 %-ot, más csillagfürtök esetén pedig az 1 %-ot.";16. A II. melléklet III. részének 4. a) pontja helyébe a következő szöveg lép:"Az eltérő színű magok darabszázaléka nem haladhatja meg keskenylevelű csillagfürt esetén a 4 %-ot, más csillagfürtök esetén pedig a 2 %-ot.";17. A IV. melléklet A. a) pontja a következő szöveggel egészül ki:"10. Az olyan fűfélék vetőmagja esetén, amelyeken nem végezték el a mezőgazdasági növényfajok közös fajtajegyzékéről szóló, 1970. szeptember 29-i tanácsi irányelv [13] 4. cikke (2) bekezdésének a) pontja szerinti termesztési és használati értékre vonatkozó vizsgálatot: "nem takarmány termesztésére szánt"."3. cikkA gabonavetőmag forgalmazásáról szóló, 1966. június 14-i irányelv a következőképpen módosul:1. A 2. cikk (1) bekezdésének A. szakaszában a"Zea mays L. | Kukorica" |szavak helyébe a következő szöveg lép:"Zea mays L., kivéve Zea mays convar. microsperma (Koern) és Zea mays convar. saccharata (Koern) | Kukorica, kivéve a pattogatni való kukoricát és a csemegekukoricát." |2. A 6. cikk helyébe a következő szöveg lép:"A tagállamok előírják, hogy a genealógiai komponensek szükséges leírását a nemesítő kérésre bizalmasan kezeljék.";3. A 10. cikk (1) bekezdésének a) pontja a"második generációs;"szavak után a következő szöveggel egészül ki:"engedélyezni kell az öntapadós címkék használatát; ezek hivatalos záró eszközként is használhatók.";4. A 16. cikk (2) bekezdésének utolsó mondatában megadott dátum helyébe 1972. július 1. lép.5. A 20. cikk (1) bekezdése helyébe a következő szöveg lép:"Közösségi összehasonlító vizsgálatokat kell elvégezni a Közösségen belül az elit vetőmag-mintáknak a hibrid, illetve a szintetikus fajták kivételével, valamint az ellenőrző mintavétel során vett valamennyi kategóriába tartozó minősített gabonavetőmag-mintáknak az utólagos ellenőrzésére. Az utólagos ellenőrző vizsgálatok során ellenőrizni lehet, hogy a követelmények, amelyeknek a vetőmagnak meg kell felelnie, kielégítők-e. A vizsgálatok lebonyolításával kapcsolatos intézkedéseket és ezek eredményeit be kell nyújtani a 21. cikkben említett bizottsághoz.";6. A 21. cikk után a következő cikkel egészül ki:"21a. cikkA Bizottság javaslatára és a mindenkori tudományos és műszaki ismeretek fényében a Tanács elfogadja a mellékletek módosításait."4. cikkA vetőburgonya forgalmazásáról szóló, 1966. június 14-i irányelv a következőképpen módosul:1. Az 5. cikket el kell hagyni.2. A 14. cikk (1) bekezdése a következő szöveggel egészül ki:"Az összehasonlító vizsgálatok során ellenőrizni lehet az I. mellékletben megállapított többi minimális feltételnek történő megfelelést is.";3. A 15. cikk (2) bekezdésének utolsó mondatában meghatározott dátum helyébe 1972. július 1. lép.4. A 19. cikk után a következő cikkel egészül ki:"19a. cikkA Bizottság javaslatára és a mindenkori tudományos és műszaki ismeretek fényében a Tanács elfogadja a mellékletek módosításait."5. cikkAz olaj- és rostnövények vetőmagjának forgalmazásáról szóló, 1969. június 30-i irányelv a következőképpen módosul:1. A 2. cikkben a "Ricinus communis L. – ricinus" és a "Sesamum orintale L. – szezám" szavakat, valamint a ricinusra és a szezámra történő valamennyi utalást el kell hagyni.2. A 2. cikk (1) bekezdése:a) a B. szakasz b) pontjának végén a következő szavakkal egészül ki:"vagy adott esetben "harmadik generációs minősített vetőmag";";b) a C. szakaszban a "kender" szó előtt a "kétlaki" szóval egészül ki;c) a D. szakaszban a "földimogyoró" szó után az "egylaki kender" szavakkal egészül ki;d) a D. szakasz b) pontjában a"második generációs minősített vetőmag"szavak után a következő szavakkal egészül ki:"vagy adott esetben a "harmadik generációs minősített vetőmag"; kategóriába tartozó";e) az E. szakasz b) pontjának végén a következő szavakkal egészül ki:"vagy adott esetben, amelyet a "harmadik generációs minősített vetőmag"; kategóriába tartozó vetőmag előállítására szánnak";f) az E. szakasz után a következő szöveggel egészül ki:"a II. szaporítási fokú minősített vetőmag (egylaki kender): olyan vetőmag,a) amelyet közvetlenül olyan I. szaporítási fokú minősített vetőmagból állítottak elő, amelyet kimondottan második generációs minősített vetőmag előállítása céljából hoztak létre, és hivatalosan ellenőriztek;b) amelyet virágzó állapotban betakarítandó kender termesztésére szánnak;c) amely megfelel az I. és II. mellékletben a minősített vetőmagra megállapított feltételeknek; továbbád) amelyről a hivatalos vizsgálat kimutatta, hogy megfelel a fent felsorolt feltételeknek.";3. A 6. cikk helyébe a következő szöveg lép:"A tagállamok előírják, hogy a genealógiai komponensek szükséges leírását a nemesítő kérésre bizalmasan kezeljék.";4. A 10. cikk (1) bekezdésének a) pontja a"második generációs;"szavak után a következő szöveggel egészül ki:"engedélyezni kell az öntapadós címkék használatát; ezek hivatalos záró eszközként is használhatók.";5. A 15. cikk (2) bekezdésének utolsó mondatában megadott dátum helyébe 1973. július 1. lép.6. A 19. cikk (1) bekezdése helyébe a következő szöveg lép:"(1) Közösségi összehasonlító vizsgálatokat kell elvégezni a Közösségen belül az elit vetőmag-mintáknak a hibrid, illetve a szintetikus fajták kivételével, valamint az ellenőrző mintavétel során vett valamennyi kategóriába tartozó minősített olaj- és rostnövény vetőmag-mintáknak az utólagos ellenőrzésére. Az utólagos ellenőrző vizsgálatok során ellenőrizni lehet, hogy a követelmények, amelyeknek a vetőmagnak meg kell felelni, kielégítők-e. A vizsgálatok lebonyolításával kapcsolatos intézkedéseket és ezek eredményeit be kell nyújtani a 20. cikkben említett bizottsághoz.";7. A 20. cikk után a következő cikkel egészül ki:"20a. cikkA Bizottság javaslatára, és a mindenkori tudományos és műszaki ismeretek fényében a Tanács elfogadja a mellékletek módosításait.";8. Az I. melléklet 5. pontjában és a II. melléklet I. részének 2. A. pontjában a "ricinus" és a "Ricinus communis", "Sesamum orientale L." szavakat, továbbá a rájuk vonatkozó valamennyi adatot el kell hagyni.9. A II. melléklet I. részének 2. B. e) pontjában a "Linum usitatissimum" szavak helyébe a "Cannabis sativa" szavak lépnek.6. cikkA zöldségvetőmag forgalmazásáról szóló, 1970. szeptember 29-i irányelv a következőképpen módosul:1. A 39. cikk (1) bekezdése helyébe a következő szöveg lép:"(1) Közösségi összehasonlító vizsgálatokat kell elvégezni a Közösségen belül az elit vetőmag-mintáknak a hibrid, illetve a szintetikus fajták kivételével, valamint az ellenőrző mintavétel során vett minősített és standard zöldségvetőmag-mintáknak az utólagos ellenőrzésére. Az utólagos ellenőrző vizsgálatok során ellenőrizni lehet, hogy a követelmények, amelyeknek a vetőmagnak meg kell felelni, kielégítők-e. A vizsgálatok lebonyolításával kapcsolatos intézkedéseket és ezek eredményeit be kell nyújtani a 40. cikkben említett bizottsághoz.";2. A 40. cikk után a következő cikkel egészül ki:"40a. cikkA Bizottság javaslatára és a mindenkori tudományos és műszaki ismeretek fényében a Tanács elfogadja a mellékletek módosításait."7. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az alábbi rendelkezéseknek megfeleljenek:a) 1970. július 1-jétől kezdődő hatállyal az 1. cikk (3) bekezdésének, a 2. cikk (9) bekezdésének, a 3. cikk (4) bekezdésének, a 4. cikk (3) bekezdésének valamint az 5. cikk (1), (2) és (7) bekezdésének rendelkezéseinek;b) legkésőbb 1972. július 1-jéig az 1. cikk (1) bekezdésének, a 2. cikk (7) és (17) bekezdésének, a 3. cikk (2) bekezdésének, a 4. cikk (1) bekezdésének, az 5. cikk (3) bekezdésének valamint a 6. cikk rendelkezéseinek;c) legkésőbb 1971. július 1-jéig ezen irányelv egyéb rendelkezéseinek.8. cikkEnnek az irányelvnek a tagállamok a címzettjei.Kelt Brüsszelben, 1971. március 30-án.a Tanács részérőlaz elnökM. Schumann[1] HL C 101., 1970.8.4., 44. o.[2] HL L 48., 1969.2.26., 4. o.[3] HL 125., 1966.7.11., 2290/66. o.[4] HL L 48., 1969.2.26., 8. o.[5] HL 125., 1966.7.11., 2298/66. o.[6] HL L 48., 1969.2.26., 1. o.[7] HL 125., 1966.7.11., 2309/66. o.[8] HL L 48., 1969.2.26., 7. o.[9] HL 125., 1966.7.11., 2320/66. o.[10] HL L 169., 1969.7.10., 3. o.[11] HL L 225., 1970.10.12., 7. o.[12] HL L 225., 1970.10.12., 1. o.[13] HL L 225., 1970.10.12., 1. o.--------------------------------------------------


title: A Bizottság 2007/17/EK irányelve ( 2007. március 22. ) a kozmetikai termékekről szóló 76/768/EGK tanácsi irányelv III. és VI. mellékletének a műszaki fejlődéshez történő hozzáigazítása céljából való módosításáról (EGT vonatkozású szöveg )

text:
               23.3.2007

               HU

               Az Európai Unió Hivatalos Lapja

               L 82/27

         A BIZOTTSÁG 2007/17/EK IRÁNYELVE
   (2007. március 22.)
   a kozmetikai termékekről szóló 76/768/EGK tanácsi irányelv III. és VI. mellékletének a műszaki fejlődéshez történő hozzáigazítása céljából való módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a fogyasztási cikkek tudományos bizottságával folytatott konzultációt követően,
   mivel:

               (1)

               A 76/768/EGK irányelv VI. melléklete megállapítja a kozmetikai termékekben engedélyezett tartósítószerek listáját. A VI. mellékletben felsorolt, (*)-gal megjelölt anyagok e mellékletben meghatározott koncentrációktól eltérő mennyiségekben is felhasználhatók nem tartósítási célokra, amennyiben a meghatározott cél a termék kiszerelésén egyértelműen fel van tüntetve. Ugyanakkor ezen anyagok használatát a szóban forgó irányelv egyéb mellékletei tilthatják.

               (2)

               A VI. mellékletben felsorolt, (*) nélkül szereplő anyagokat nem lehet az említett mellékletben felsoroltaktól eltérő koncentrációkban felhasználni, és a mellékletben meghatározott más korlátozások vonatkoznak arra az esetre is, ha az anyagokat más meghatározott célokra használják.

               (3)

               A fogyasztási cikkek tudományos bizottsága (a továbbiakban: FCTB) véleményt bocsátott ki, amelyben kijelenti, hogy a VI. mellékletben szereplő, a felhasználási szintre vonatkozó korlátozások és figyelmeztetések abban az esetben is alkalmazandók, ha a (*)-gal jelzett tartósítószereket más meghatározott célokra használják fel.

               (4)

               A Bizottság ezért felkérte a gazdasági ágazatot, hogy a felsorolt, (*)-gal jelölt anyagokra vonatkozóan nyújtson be biztonsági adatlapot, ha azokat más meghatározott célokra nagyobb koncentrációban használják fel.

               (5)

               E biztonsági adatlapok alapján az FCTB arra a következtetésre jutott, hogy a VI. mellékletben felsorolt tartósító anyagok közül számos anyag – más meghatározott célokra, nagyobb koncentrációban történő – felhasználása biztonságosnak mondható.

               (6)

               A 76/768/EGK irányelv III. mellékletének tartalmaznia kell e tartósítószerek más meghatározott célokra történő felhasználása során alkalmazott biztonságos koncentrációjának határértékeit. Az egyértelműség érdekében a III. mellékletben a vonatkozó bejegyzéseknél jelezni kell, hogy ugyanazt az anyagot az említett irányelv VI. melléklete is felsorolja.

               (7)

               Azokra az anyagokra, amelyeknek a VI. mellékletben szereplő koncentrációktól eltérő koncentrációkban, más meghatározott célokra történő felhasználását az FCTB nem tekintette biztonságosnak, az említett mellékletben szereplő, a tartósítószerekre vonatkozó korlátozások érvényesek. Ezért a VI. mellékletben ezen anyagok mellől a (*) jelzést törölni kell.

               (8)

               A koherens megközelítés érdekében a VI. mellékletben szereplő, kozmetikai termékekhez más meghatározott célból az említett mellékletben szereplőnél magasabb koncentrációban hozzáadható valamennyi anyagot a (*) jelöléssel kell ellátni.

               (9)

               Az FCTB biztonságosnak ítélte továbbá a benzoesav és a nátriumsó maximum koncentrációjának növelését a leöblítendő és szájápolási termékeknél, valamint a cink-pyrithion (ZPT) maximum koncentrációjának növelését a leöblítendő hajápolási termékeknél. Ennek megfelelően helyénvaló a 76/768/EGK irányelv VI. melléklete 1. és 8. hivatkozási számainak módosítása.

               (10)

               Az FCTB azon a véleményen van továbbá, hogy metildibróm-glutaronitrilt ne tartalmazzon egyetlen kozmetikai termék sem, mivel annak biztonságos felhasználási szintjét sem a leöblítésre nem kerülő, sem a leöblítendő kozmetikai termékeknél nem állapították meg. Ezért ezt az anyagot a 76/768/EGK irányelv VI. mellékletének 36. hivatkozási számából törölni kell.

               (11)

               A 76/768/EGK irányelvet ennek megfelelően módosítani kell.

               (12)

               Az ebben az irányelvben meghatározott intézkedések összhangban vannak a Kozmetikai Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 76/768/EGK irányelv III. és VI. melléklete ezen irányelv mellékletével összhangban módosul.
   2. cikk
   A tagállamok megteszik a szükséges intézkedéseket annak biztosítása érdekében, hogy 2008. március 23-tól kezdve azokat a kozmetikai termékeket, amelyek nem felelnek meg ezen irányelvnek, sem közösségi gyártók, sem a Közösségben székhellyel rendelkező importőrök ne hozzák forgalomba.
   A tagállamok megteszik a szükséges intézkedéseket annak biztosítása érdekében, hogy 2008. június 23-át követően ezek a termékek sem eladás, sem átadás útján ne kerüljenek a végfelhasználókhoz.
   3. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2007. szeptember 23-i hatállyal megfeleljenek. E rendelkezések szövegét, valamint a rendelkezések és ezen irányelv közötti megfelelési táblázatot haladéktalanul közlik a Bizottsággal.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   4. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2007. március 22-én.

            a Bizottság részéről

         Günter VERHEUGEN

            alelnök

      (1)  HL L 262., 1976.9.27., 169. o. A legutóbb a 2007/1/EK bizottsági irányelvvel (HL L 25., 2007.2.1., 9. o.) módosított irányelv.
   MELLÉKLET
   A 76/768/EGK irányelv a következőképpen módosul:

               (1)

               A III. melléklet 1. része a következőképpen módosul:
               A melléklet a 98–101. hivatkozási számokkal egészül ki az alábbiak szerint:

                           Hivatkozási szám

                           Anyag

                           Korlátozások

                           A címkén feltüntetendő felhasználási feltételek és figyelmeztetések

                           Felhasználási és/vagy alkalmazási terület

                           Engedélyezett legnagyobb koncentráció a kozmetikai késztermékben

                           Egyéb korlátozások és követelmények

                           a

                           b

                           c

                           d

                           e

                           f

                           „98

                           Szalicilsav (1)

                           (CAS-szám 69-72-7)

                                       a)

                                       Leöblítendő hajápolási termékek

                                       b)

                                       Egyéb termékek

                                       a)

                                       3,0 %

                                       b)

                                       2,0 %

                           Három év alatti gyermekeknek készülő termékekben nem használható, kivéve a samponokat.
                           Más célokra, mint a termékben a mikroorganizmusok kifejlődésének megakadályozására. E célt jól láthatóan fel kell tüntetni a terméken.

                           Három év alatti gyermekeknek készülő termékekben nem használható (2)

                           99

                           Szervetlen szulfitok és biszulfitok (3)

                                       a)

                                       Oxidáló hajfestékek

                                       b)

                                       Hajkiegyenesítő termékek

                                       c)

                                       Önbarnító termékek arcra

                                       d)

                                       Egyéb önbarnító termékek

                                       a)

                                       0,67 % a szabad SO2-re kifejezve

                                       b)

                                       6,7 % a szabad SO2-re kifejezve

                                       c)

                                       0,45 % a szabad SO2-re kifejezve

                                       d)

                                       0,40 % a szabad SO2-re kifejezve

                           Más célokra, mint a termékben a mikroorganizmusok kifejlődésének megakadályozására. E célt jól láthatóan fel kell tüntetni a terméken.

                           100

                           Triklokarban (4)

                           (CAS-szám 101-20-2)

                           Leöblítendő termékek

                           1,5 %

                           Tisztasági követelmény:

                                       3,3',4,4'-tetraklór-azobenzol < 1 ppm

                                       3,3',4,4'-tetraklór-azoxibenzol < 1 ppm

                                 Más célokra, mint a termékben a mikroorganizmusok kifejlődésének megakadályozására. E célt jól láthatóan fel kell tüntetni a terméken.

                           101

                           Cink-pyrithion (5)

                           (CAS-szám 13463-41-7)

                           Leöblítésre nem kerülő hajápolási termékek:

                           0,1 %

                           Más célokra, mint a termékben a mikroorganizmusok kifejlődésének megakadályozására. E célt jól láthatóan fel kell tüntetni a terméken.

               (2)

               A VI. melléklet első része a következőképpen módosul:

                           a)

                           A b) oszlopban a „(*)” jelölést a következő hivatkozási számok mellől törölni kell: 1., 2., 4., 7., 12., 14., 18., 19., 21., 22., 24., 25., 26., 27., 28., 29., 30., 32., 33., 35., 37., 42. és 47.

                           b)

                           A b) oszlopban az 5. és a 43. hivatkozási szám mellé a „(*)” jelölést kell elhelyezni.

                           c)

                           Az 1. hivatkozási szám helyébe a következő lép:

                                       Hivatkozási szám

                                       Anyag

                                       Engedélyezett legnagyobb koncentráció

                                       Korlátozások és követelmények

                                       A címkén feltüntetendő felhasználási feltételek és figyelmeztetések

                                       a

                                       b

                                       c

                                       d

                                       e

                                       „1

                                       Benzoesav (CAS-szám 65-85-0) és nátriumsói (CAS-szám 532-32-1)

                                       Leöblítendő termékek, kivéve szájápolási termékek: 2,5 % (sav)
                                       Szájápolási termékek: 1,7 % (sav)
                                       Leöblítésre nem kerülő termékek: 0,5 % (sav)

                                       1a

                                       Benzoesavnak az 1. hivatkozási szám alatt feltüntetett sóktól eltérő sói, valamint benzoesav észterei

                                       0,5 % (sav)”

                           d)

                           A 8. hivatkozási szám helyébe a következő lép:

                                       Hivatkozási szám:

                                       Anyag

                                       Engedélyezett legnagyobb koncentráció

                                       Korlátozások és követelmények

                                       A címkén feltüntetendő felhasználási feltételek és figyelmeztetések

                                       a

                                       b

                                       c

                                       d

                                       e

                                       „8

                                       Cink-pyrithion (*)
                                       (CAS-szám 13463-41-7)

                                       Hajápolási termékek: 1,0 %
                                       Egyéb termékek: 0,5 %

                                       Csak leöblítendő termékeknél.
                                       Szájápolási termékekben nem használatos.”

                           e)

                           A 36. hivatkozási számot törölni kell.

      (1)  Tartósítószerként lásd a VI. melléklet, 1. rész 3. számnál.

      (2)  Kizárólag azoknál a termékeknél, amelyeket három év alatti gyermekek is használhatnak, és amelyek hosszan érintkeznek a bőrrel.

      (3)  Tartósítószerként lásd a VI. melléklet, 1. rész 9. számnál.

      (4)  Tartósítószerként lásd a VI. melléklet, 1. rész 23. számnál.

      (5)  Tartósítószerként lásd a VI. melléklet, 1. rész 8. számnál.”


title: A Tanács tizenkettedik társasági jogi irányelve (1989. december 21.) az egyszemélyes korlátolt felelősségű társaságokról

text:
Fontos jogi nyilatkozat

|

31989L0667

Hivatalos Lap L 395 , 30/12/1989 o. 0040 - 0042 finn különkiadás fejezet 17 kötet 1 o. 0103  svéd különkiadás fejezet 17 kötet 1 o. 0103

		A Tanács tizenkettedik társasági jogi irányelve(1989. december 21.)az egyszemélyes korlátolt felelősségű társaságokról(89/667/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 54. cikkére,tekintettel a Bizottság javaslatára [1],együttműködve az Európai Parlamenttel [2],tekintettel a Gazdasági és Szociális Bizottság véleményére [3],mivel az egész Közösségre kiterjedő egységes biztosítékok kialakítása érdekében a tagállamok által a társasági tagok és harmadik személyek érdekei védelmében, a Szerződés 58. cikkének (2) bekezdése szerinti társaságoknak előírt biztosítékokat össze kell hangolni;mivel ezen a területen az adatszolgáltatásról és közzétételről, a kötelezettségvállalások érvényességéről, a társaságok érvénytelenségéről, az éves beszámolóról és az összevont (konszolidált) beszámolóról szóló, a legutóbb Spanyolország és Portugália Csatlakozási Okmányával módosított 68/151/EGK [4] és a 78/660/EGK [5] irányelv, valamint a legutóbb Spanyolország és Portugália Csatlakozási Okmányával módosított 83/349/EGK [6] irányelv minden tőkeegyesítő társaságra vonatkozik; mivel az alapításról és tőkéről, egyesülésről és szétválásról szóló, legutóbb Spanyolország és Portugália Csatlakozási Okmányával módosított 77/91/EGK [7] és 78/85/EGK [8] irányelv, valamint a 82/891/EGK [9] irányelv csak a részvénytársaságokra vonatkozik;mivel a kis- és középvállalkozások (KKV-k) cselekvési programját [10] 1986. november 3-i határozatában a Tanács jóváhagyta;mivel az elmúlt néhány év során bizonyos tagállamok jogalkotásában végrehajtott reformok, amelyek megengedik az egyszemélyes korlátolt felelősségű társaságok alapítását, eltéréseket eredményeztek a tagállamok jogszabályai között;mivel fontos, hogy az egész Közösség területén rendelkezésre álljon egy olyan jogi eszköz, amely megengedi az egyéni vállalkozó felelősségének korlátozását a tagállamok azon jogszabályainak a sérelme nélkül, amelyek kivételes esetekben megkövetelik a vállalkozó felelősségét kötelezettségvállalásainak teljesítéséért;mivel egy korlátolt felelősségű társaság az alapításától fogva egyszemélyes társaság is lehet, vagy azzá válhat, mert üzletrészei egyetlen tag kezébe kerülnek; mivel a konszernekre vonatkozó nemzeti jogszabályok összehangolásáig a tagállamok bizonyos különös rendelkezéseket és szankciókat állapítanak meg olyan esetekre, amikor egy természetes személy több társaság egyetlen tagja, vagy amikor egy egyszemélyes társaság vagy bármely egyéb jogi személy egy társaság egyetlen tagja; mivel ennek a rendelkezésnek az egyedüli célja, hogy figyelembe vegye azokat a különbségeket, amelyek jelenleg léteznek bizonyos nemzeti jogszabályok esetében; mivel ebből a célból a tagállamok meghatározott esetekben korlátozásokat szabhatnak meg az egyszemélyes társaságok alapításával kapcsolatban vagy előírhatják az egyetlen tag korlátlan felelősségét; mivel a tagállamok szabadon állapíthatnak meg szabályokat annak a kockázatnak a kezelésére, amelyet az egyszemélyes társaságok jelenthetnek egyszemélyes voltuk miatt, különösen annak a biztosítására, hogy a jegyzett tőke befizetése megtörténjen;mivel azt a tényt, hogy az összes üzletrész egyetlen tag kezébe került, valamint a társaság egyetlen tagjának megjelölését egy, a nyilvánosság számára hozzáférhető nyilvántartásba történő bejegyzés útján közzé kell tenni;mivel az egyetlen tag által a taggyűlés hatáskörében hozott határozatokat írásba kell foglalni;mivel az egyetlen tag és az általa képviselt társaság között megkötött szerződéseket ugyanígy írásba kell foglalni, amennyiben az ilyen szerződések nem rendes feltételek alapján megkötött folyó jogügyletekre vonatkoznak,ELFOGADTA EZT AZ IRÁNYELVET:1. cikkAz ezen irányelvben előírt összehangoló intézkedéseket a tagállamok alábbi társasági formákra vonatkozó törvényi, rendeleti és közigazgatási rendelkezéseire kell alkalmazni:- Németországban:Gesellschaft mit beschränkter Haftung,- Belgiumban:Société privée à responsabilité limitéede besloten vennootschap met beperkte aansprakelijkheid,- Dániában:Anpartsselskaber,- Spanyolországban:Sociedad de responsabilidad limitada,- Franciaországban:Société à responsabilité limitée,- Görögországban:Εταιρεία περιορισμένης ευθύνης,- Írországban:Private company limited by shares or by guarantee,- Olaszországban:Società a responsabilità limitata,- Luxemburgban:Société à responsabilité limitée,- Hollandiában:Besloten vennootschap met beperkte aansprakelijkheid,- Portugáliában:Sociedade por quotas,- az Egyesült Királyságban:Private company limited by shares or by guarantee.2. cikk(1) Egy társaság alapítható egy taggal, valamint az is lehetséges, hogy az összes üzletrész tulajdonát egyetlen tag szerzi meg (egyszemélyes társaság).(2) A konszernekre vonatkozó nemzeti rendelkezések összehangolásáig a tagállamok megállapíthatnak bizonyos különös rendelkezéseket és szankciókat olyan esetekre, ha:a) egy természetes személy több társaság egyetlen tagja;b) egy egyszemélyes társaság vagy egy más jogi személy egy társaság egyetlen tagja.3. cikkHa egy társaság azért válik egyszemélyes társasággá, mert az összes üzletrészének a tulajdonát egyetlen személy szerzi meg, úgy ezt a tényt, az egyetlen tag személyének megjelölésével együtt a 68/151/EGK irányelv 3. cikkének (1) és (2) bekezdése szerinti aktában vagy cégnyilvántartásban kell rögzíteni, illetve bejegyeztetni, vagy pedig egy, a cég által őrzött és a nyilvánosság számára hozzáférhetővé tett nyilvántartásba kell bevezetni.4. cikk(1) Az egyetlen tag gyakorolja a társaság taggyűlésének a hatáskörét.(2) Az egyetlen tag által az (1) bekezdésben említett területen hozott határozatokat jegyzőkönyvbe kell venni, vagy pedig írásba kell foglalni.5. cikk(1) Az egyetlen tag és az általa képviselt társaság között megkötött szerződéseket jegyzőkönyvbe kell venni, vagy pedig írásba kell foglalni.(2) A tagállamoknak nem kell az (1) bekezdést alkalmazniuk rendes feltételek mellett megkötött folyó jogügyletekre.6. cikkHa egy tagállam megengedi a 2. cikk (1) bekezdésében meghatározott egyszemélyes társaságok létrejöttét részvénytársasági társasági formában is, úgy ezt a rendeletet kell alkalmazni.7. cikkEgy tagállamnak nem kell megengednie egyszemélyes társaságok alapítását, ha jogszabályai úgy rendelkeznek, hogy egy egyéni vállalkozó létrehozhat olyan társaságot, amelynek a felelőssége egy megnevezett tevékenységre fordított vagyoni hozzájárulásra korlátozódik, azzal a feltétellel, hogy az ilyen vállalkozások számára az ezen irányelvben vagy bármely egyéb, az 1. cikkben említett társaságokra alkalmazandó közösségi rendelkezésekben megszabottakkal egyenértékű biztosítékokat állapítanak meg.8. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1992. január 1-je előtt megfeleljenek. Erről tájékoztatják a Bizottságot.(2) A tagállamok rendelkezhetnek úgy, hogy az 1992. január 1-jén már létező társaságok esetében ezt az irányelvet 1993. január 1-jéig nem kell alkalmazni.(3) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.9. cikkEnnek az irányelvnek a tagállamok a címzettjei.Kelt Brüsszelben, 1989. december 21-én.a Tanács részérőlaz elnökE. Cresson[1] HL C 173., 1988.7.2., 10. o.[2] HL C 96., 1989.4.17., 92. o. ésHL C 291., 1989.11.20., 53. o.[3] HL C 318., 1988.12.12., 9. o.[4] HL L 65., 1968.3.14., 8. o.[5] HL L 222., 1978.8.14., 11. o.[6] HL L 193., 1983.7.18., 1. o.[7] HL L 26., 1977.1.30., 1. o.[8] HL L 295., 1978.10.20., 36. o.[9] HL L 378., 1982.12.31., 47. o.[10] HL C 287., 1986.11.14., 1. o.--------------------------------------------------